text: Mand stukket i halsen med kokkekniv
  17 august 2012 kl. 10.25
  Et opgør mellem to mænd i Outrup endte med at en 53-årig mand blev skåret i halsen med en kokkekniv.
  Knivofret fik dog hurtigt hjælp af tililende bekendte, som straks tilkaldte en ambulance. På sygehuset kunne lægerne konstatere, at den 53-årige ville slippe heldigt fra knivstikket. Kokkekniven havde nemlig ikke ramt hans halspulsåre.
  
  I grundlovsforhør 
  Overfaldet skete klokken 21.50 torsdag aften i en lejlighed i Storegade i Outrup, hvor en 38-årig mand overfaldt den 53-årige mand. Efter overfaldet flygtede den 38-årige mand.
  Han gemte sig i en lejlighed i nærheden, men politiet fandt hurtigt frem til ham, og han bliver fremstillet i grundlovsforhør kl. 13 i dag fredag i retten i Esbjerg.
  